AIŠKINAMASIS RAŠTAS

Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo

 **1. Parengto tarybos sprendimo projekto tikslai ir uždaviniai**

 Lietuvos Respublikos švietimo ir mokslo ministras 2016 m. sausio 5 d. įsakymu Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ patvirtino Neformaliojo vaikų švietimo lėšų skyrimo ir panaudojimo tvarkos aprašą. Juo vadovaudamasi Molėtų rajono savivaldybės taryba 2016 m. sausio 28 d. sprendimu Nr. B1-11 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ patvirtino Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašą, kurio pakeitimai ir papildymai buvo priimti 2016-04-29 sprendimu Nr. B1-127 ir 2018-01-25 sprendimu Nr. B1-17.

 Naujai tvirtiname Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo 4 priede sukonkretinti Neformaliojo vaikų švietimo teikėjų įsipareigojimai, terminai.

**2. Šiuo metu esantis teisinis reglamentavimas**

Lietuvos Respublikos švietimo ir mokslo ministro 2016 m. sausio 5 d. įsakymo Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 Teigiama: neformalųjį vaikų švietimą vykdys daugiau teikėjų.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Valstybės biudžeto ir/arba Europos Sąjungos finansinės paramos ir bendrojo finansavimo lėšos.

**6.Vykdytojai, įvykdymo terminai**

Neformaliojo vaikų švietimo teikėjai (išskyrus bendrojo ugdymo mokyklas).